Palecas
Palecas (slovėn. Palec;vok. Selenitza) – kalnas Karavankų kalnų grandinės pagrindinėje keteroje. Per jį eina siena tarp Slovėnijos ir Austrijos. Už 640 m į pietvakarius yra viršūnė Vrtača (2180 m). Palecas yra trijų keterų sankryža: Vakarinė ketera: vakaruose Palecas susisiekia su Zelenjak (2024 m), nuo šio ketera suka į pietvakarius ir pereina į Vrtačą. Toliau per kelias bevardes viršūnes jungiasi su aukščiausiu Karavankų kalnu Stolu. Šiaurinė ketera eina į Austrijos gilumą, tenai yra kalnas Rjautza/Rjavica (1789 m). Pietvakarinė ketera už 1,5 km pereina į viršūnę Na Možeh (1784 m), o už jos pasuka į rytus. Pietiniame šlaite yra Suho rusevje slėnis, kuris žiemą yra populiari slidinėjimo vieta. Vasarą šis slėnis yra kelių maršrutų į Vrtačos viršūnę pradžia. Slėnis uolėtas, vietomis auga nykštukinės pušys. Šiaurinis šlaitas turi apie 500 m aukščio skardžius.